«ЖОНЛИ» ТЕСТ ВИДЕОСИ: iPhone 11 Pro Max кучлими, ёки унинг ярим нархидаги Xiaomi Mi 10 Pro? - Terabayt.Uz\n«ЖОНЛИ» ТЕСТ ВИДЕОСИ: iPhone 11 Pro Max кучлими, ёки унинг ярим нархидаги Xiaomi Mi 10 Pro?\nXiaomi корпорацияси яқинда навбатдаги флагманлари – Xiaomi Mi 10 ҳамда Mi 10 Pro моделларини намойиш қилган. Булардан иккинчиси DxOMark сервисида ҳам камера, ҳам овоз имкониятлари бўйича энг зўр смартфон, деб топилган.\nХўш, Antutu бенчмаркида 585 232 баллик рекорд натижа кўрсатган ушбу смартфоннинг самарадорлиги амалда қанақа ўзи? NickBrazer никли YouTube-блогер шунга аниқлик киритиш мақсадида уни реал шароитларда синаб кўрсатди. Бунда хитойликларнинг флагманига рақобатчи сифатида унча-мунча эмас, нақ iPhone 11 Pro Max танланган.\nШундай қилиб, влогер бу икки флагманда кундалик иловалар ва ўйинларнинг ишга туширилиши, қанақа тезликда Wi-Fi тармоғига уланиши ва файллар юклаши, видеони қанчалик тезкор кўриб чиқиши ва ҳоказо вазифалар бўйича тезкорликни синаб кўрган.\nШунингдек, смартфонлар камерани қанчалик тез очиши, тезда олд камерага ўтиши ва расмга олиши кабиларни ҳам, PUBG каби «оғир» ўйинларнинг юкланиш тезлигини ҳам солиштирган. Ҳар бир вазифанинг бажарилишидаги ғалаба учун смартфонларга биттадан балл бериб борган ва охирида якуний хулосани чиқарган.\nЎҚИНГ: «Сайёрамиздаги энг қудратли смартфон» AnTuTu’да салкам 621 000 балл олди!\nОхир-оқибатда, умумий баллар миқдорига кўра Xiaomi Mi 10 Pro ғолиб чиққан. Лекин айрим вазифаларда iPhone 11 Pro Max яққол устунликка эга – масалан, видео рендеринг қилишга у атиги 13 сония сарфлаган, хитойликларнинг флагманига эса бунинг учун салкам бир ярим дақиқа вақт керак бўлган. Шунингдек, Xiaomi смартфонида ўйинларнинг юкланиши ҳам анча секин кечган.\nМана, самарадорлик тестини қуйидаги видеода томоша қиламиз:\nАксарият вазифаларда бу икки смартфон деярли бир хил натижа кўрсатганига қараб шундай хулоса қилиш мумкин: замонавий флагманлар аксарият ҳолларда бир хил тезликда ишлайди. Фақат видеони қайта ишлаш ва ўйинлар юклаш ва ўйнаш каби нисбатан мураккаброқ вазифаларда Apple смартфонлари устунликка эга.\nЛекин нархидаги фарқ ҳам аҳамиятли – Xiaomi флагмани Хитойнинг ўзида энг зўр айфоннинг салкам ярим нархида сотиляпти, ахир!\nЎҚИНГ: Galaxy S20 Ultra автономлик тестида iPhone 11 Pro Max’ни зўрға енгди, лекин ғолиб – бултурги флагман!\n#Apple #Apple iPhone #Xiaomi #тест #Apple iPhone 11 Pro Max #Xiaomi Mi 10 Pro


19.12.2000. Жиноятчиликка қарши курашда ҳамкорлик қилиш тўғрисида\n1-модда Битимнинг қўлланиш доираси ва субъектлари\n2-модда Ҳамкорлик йўналишлари\n4-модда Ҳамкорликнинг бошқа шакллари ва кадрларни тайёрлаш\n5-модда Ҳамкорликнинг ҳуқуқий асосини кенгайтириш\n6-модда Муайян жиноятлар тўғрисида ахборот алмашиш\n7-модда Жиноий фаолият тўғрисида ахборот алмашиш\n8-модда Ҳамкорликни амалга оширишнинг шартлари\n9-модда Сўровни бажаришни рад этиш\n10-модда Ахборотдан фойдаланиш\n11-модда Назорат қилинадиган етказиб беришлар\n12-модда Жиноятчиликнинг олдини олишда ҳамкорлик қилиш\n14-модда Ҳамкорлик тили\n15-модда Маслаҳатлашув ва музокаралар\n16-модда Бошқа шартномаларга муносабат. Тузатишлар\n17-модда Кучга кириши, амал қилиш муддатлари, фаолиятнинг тўхтатилиши\nЎзбекистон Республикаси Ҳукумати билан Молдова Республикаси Ҳукумати ўртасида\n2000 йил 19 декабрь, Кишинёв\nМазкур Битим Ўзбекистон Республикаси Вазирлар Маҳкамасининг 2001 йил 26 апрелдаги 192-сонли «Ҳукуматлараро битимни тасдиқлаш тўғрисида»ги қарори билан тасдиқланган.\n(2001 йил 15 майдан кучга кирган)\nЎзбекистон Республикаси Ҳукумати билан Молдова Республикаси Ҳукумати, бундан кейин «Томонлар» деб аталувчилар,\nхалқаро жиноятчилик, айниқса уюшган шаклдаги жиноятчилик, шу жумладан терроризм ривожланиш миқёсларининг ўсиши ва йўналишларидан ташвишланаётганликларини билдириб,\nўз мамлакатлари фуқароларининг ҳаёти, ҳуқуқи ва қонуний манфаатларини, жамият ҳамда давлат манфаатларини жиноий тажовузкорликдан ишончли ҳимоя қилишга интилиб,\nжиноятчиликка қарши курашда халқаро ҳамкорлик самарадорлигини оширишга алоҳида аҳамият бериб,\nБирлашган Миллатлар Ташкилотининг жиноятчилик олдини олиш ва жиноий одил судлов соҳасидаги халқаро конвенция ва қарорларини эътиборга олиб,\nБитимнинг қўлланиш доираси ва субъектлари\n1. Томонлар миллий қонунлар ва халқаро ҳуқуқ нормаларига таяниб, ўз давлатларининг марказий ваколатли органлари орқали ушбу Битим қоидаларига мувофиқ жиноятчиликка қарши курашда ҳамкорликни амалга оширадилар.\n2. Ушбу Битим мақсадларида қуйидагилар марказий ваколатли органлар ҳисобланади:\nЎзбекистон Республикасидан — Прокуратура, Ички ишлар вазирлиги, Миллий хавфсизлик хизмати, Давлат божхона қўмитаси, Давлат солиқ қўмитаси, Давлат чегарасини қўриқлаш қўмитаси, Адлия вазирлиги, Молия вазирлиги, Миллий банк;\nМолдова Республикасидан — Бош Прокуратура, Ички ишлар вазирлиги, Ахборот ва хавфсизлик хизмати, Давлат Бош солиқ инспекцияси, Божхона департаменти, Адлия вазирлиги, Молия вазирлиги, Марказий банк.\n3. Ушбу Битим кучга киргандан кейин бир ой ичида Томонлар марказий ваколатли органларнинг уларнинг ваколати, манзили ва бошқа муҳим маълумотларининг чегараси кўрсатилган рўйхатларни алмашадилар. Бу рўйхатлардаги барча ўзгаришлар тўғрисида Томонлар бир-бирларини дарҳол хабардор қиладилар.\n4. Марказий ваколатли органлар ушбу Битимни бажариш мақсадида бир-бирлари билан бевосита ҳамкорлик қиладилар.\nТомонларнинг марказий ваколатли органлари ушбу Битим қоидаларини амалга ошириш мақсадида алоҳида битимлар тузишлари мумкин.\n5. Ушбу Битим жиноий ишлар бўйича ҳуқуқий ёрдам кўрсатиш ва экстрадиция масалаларига дахл қилмайди.\n1. Томонлар жиноятнинг қуйидаги турларига қарши курашда ҳамкорлик қиладилар:\nа) терроризм, гаровга олиш ва жамоат хавфсизлигига бўлган бошқа тажовузлар;\nб) шахсга қарши жиноятлар;\nв) гиёҳвандлик воситалари ва психотроп моддаларнинг ғайриқонуний юргизилиши (кейинги ўринларда — гиёҳвандлик моддалари);\nг) ўқ отар қуроллар ва ўқ-дорилар, портловчи моддалар ёки портлатиш қурилмалари, шунингдек радиоактив материалларнинг ғайриқонуний операциялари;\nд) иқтисод соҳасидаги жиноятлар, ғайриқонуний молиявий операциялар, шу жумладан жиноий фаолиятдан олинган фойдаларни қонунийлаштириш;\nе) сохта паспортлар ва шахсни тасдиқловчи бошқа ҳужжатларни тайёрлаб тарқатиш;\nж) олиб кетиш мумкин бўлган маданий тарихий бойликларга жиноий тажовуз;\nз) божхона қонунларини бузиш;\nи) автотранспорт воситаларида ғайриқонуний операциялар;\nк) фоҳишабозликдан фойдаланиш;\n2. Томонлар, шунингдек қуйидаги соҳаларда хам ҳамкорлик қиладилар:\nа) тергов ва суддан яшириниб юрган, жиноий жавобгарликни ўташдан бош тортаётган шахсларни, шунингдек бедарак йўқолган шахсларни қидириш;\nб) рақам ёки ўзига хос ажралиб турадиган белгиларга эга ҳамда етарли даражада қимматбаҳо бўлган тўғриланган предмет ва буюмларни, паспорт ва шахсни тасдиқловчи бошқа ҳужжатлар, рақамли қимматбаҳо қоғозлар ҳамда кредит карточкаларини қидириш;\nв) шахсларни, шунингдек кимлиги ноаниқ мурдаларни аниқлаш;\nг) йўл ҳаракати хавфсизлиги ва ёнғин хавфсизлигини таъминлаш;\nд) аэропорт, темир йўл станциялари ва метрополитенда хавфсизликни таъминлаш, шунингдек шахслар ҳамда объектларни турли хил жиноий тажовузлардан муҳофаза қилиш;\nе) ахборотлаштириш соҳасида хавфсизликни таъминлаш;\nж) жиноий жазоларни ижро этишни ташкил қилиш.\n1) Томонлар миллий қонунлар ва ушбу Битим доирасида қуйидаги шаклларда ҳамкорлик қиладилар:\nа) жиноятларни фош қилиш, бартараф этиш ва очиб ташлашга, шунингдек ушбу Битимнинг 2-моддасига мувофиқ бошқа вазифаларни ҳал этишга кўмаклашадиган ахборотни алмашиш;\nб) ушбу Битимнинг 2-моддасида кўзда тутилган жиноят фактларини тергов қилишда жисмоний ҳамда юридик шахслар фаолиятини ўрганиш, шахсларни, предмет ва ҳужжатларни тегишли равишда рўйхатга олиш орқали кўмаклашиш;\nв) ошиғич-қидирув тадбирларни ўтказиш тўғрисидаги сўровларни бажариш;\nг) уюшган жиноий гуруҳлар фаолиятига қарши қаратилган мувофиқлаштирилган чораларни амалга ошириш;\nд) иш тажрибасини, шу жумладан стажировка, консультация ва семинарлар ўтказиш орқали алмашиш;\nе) жиноятга қарши кураш масалалари бўйича қонун ҳужжатлари ва норматив-ҳуқуқий ҳужжатларни алмашиш.\n2. Ҳамкорликнинг ҳажми ва муайян шакллари Томонлар давлатларининг марказий ваколатли органлари тарафидан заруратга кўра шартнома бўйича, шунингдек бошқа муҳим ҳолларда белгиланади.\nҲамкорликнинг бошқа шакллари ва кадрларни тайёрлаш\n1. Томонлар миллий қонунлар доирасида ушбу Битимнинг 2-моддасида кўзда тутилган жиноятлар йўлини кесиш учун ҳуқуқ-тартибот чораларининг самарадорлигини ошириш мақсадида бир-бирлари билан яқиндан ҳамкорлик қиладилар.\n2. Томонлар ўз давлатларининг марказий ваколатли органларига, имкон қадар қисқа муддат ичида агар тузилмаган бўлса, қуйидагиларни кўзда тутадиган конкрет битимларни ишлаб чиқиш ва тузишни топширадилар:\nа) улар ўртасида алоқа ўрнатиш ҳамда тутиб-туриш, жиноятнинг барча жиҳатларига алоқадор ахборотни ишончли ва тез алмашиш ҳамда ушбу Битимнинг 2-моддасида кўрсатилган бошқа вазифаларни ҳал қилиш;\nб) ушбу Битимнинг 2-моддасида кўзда тутилган ва халқаро характерга эга бўлган жиноятларни тафтиш этиш, бундай жиноятларни содир этганликда гумон қилинаётган шахсларни фош этиш мақсадида қидириш;\nв) бундай жиноятларни, айниқса, гиёҳвандлик моддаларининг ғайриқонуний юргизилишини тўхтатишдаги бошқа ҳаракатлар, агар бундай ҳаракатлар миллий қонунларга зид келмаса ва юқорида кўрсатилган мақсадларга эришиш учун муҳим деб топилса.\n3. Томонлар жиноятчиликка қарши кураш, махсус билимларни алмашиш мақсадида фан ва техника соҳасидаги тадқиқотлар дастурларини лойиҳалаштириш ҳамда амалга оширишда бир-бирларига кўмаклашадилар.\n4. Томонлар ўзаро манфаатдорлик асосида алоҳида битимларга мувофиқ жиноят адлияси органлари, божхона ва солиқ хизматлари учун кадрлар тайёрлаш соҳасида ҳамкорлик қилишга шартлашиб олдилар.\nҲамкорликнинг ҳуқуқий асосини кенгайтириш\nТомонлар жиноятчиликка қарши курашда ҳамкорликнинг ҳуқуқий асосларини кенгайтириш мақсадида имкон қадар қисқа муддат ичида икки давлат ўртасида тегишли шартномаларни, жумладан жиноий иш бўйича ҳуқуқий ёрдам ва экстрадиция тўғрисида шартномаларни тайёрлаш ва тузишга олдилар.\nМуайян жиноятлар тўғрисида ахборот алмашиш\nУшбу Битимнинг 3-моддаси 1-банди «а» кичик бандида кўзда тутилган ахборотни алмашиш, конкрет жиноятларга, жумладан қуйидагиларга тааллуқли бўлади:\nа) Бир Томон давлатининг ҳудудида уюшган гуруҳлар тарафидан тайёрланаётган ёки амалга оширилган жиноятларга, агар бундай гуруҳлар таркибига бошқа Томон давлатининг фуқаролари кирса ёки бундай жиноятлар бу давлатнинг манфаатларига бирон-бир тарзда таъсир этаётган бўлса;\nб) бир Томон давлатига бошқа Томон давлатидан гиёҳвандлик моддаларининг ғайриқонуний юргизилишини ташкил этадиган гиёҳвандлик моддалари киритилаётган бўлса, шу жумладан учинчи давлатлардан транзит тарзида, шунингдек гиёҳвандлик моддаларнинг ғайриқонуний тайёрланиши ёки савдосида бир Томон давлатида бошқа Томон давлатининг фуқароси алоқадор бўлса;\nв) бир Томон давлатининг ҳудуди ёки муассасаси бошқа Томон давлатининг фуқаролари тарафидан жиноий фаолиятдан келадиган даромадларни қонунийлаштириш билан боғлиқ равишда фойдаланилса.\nЖиноий фаолият тўғрисида ахборот алмашиш\nТомонлар миллий қонунлар ҳамда ушбу Битим доирасида қуйидагилар тўғрисида ахборот алмашадилар:\nа) террорчилик фаолиятининг шакл ҳамда методлари, фош қилинган террорчилар гуруҳларининг тузилиши ва таркиби, улар томонидан фойдаланадиган техника воситалари, тайёрланаётган ҳамда амалга оширилган террорчилик хуружлари ва уларга алоқадор шахслар, ёки бундай жиноятлар бу Томон давлатининг манфаатларига бирон-бир тарзда дахл қилса.\nб) гиёҳвандлик моддаларини яширишнинг янги усуллари ва уларни ошкор қилиш методлари, уларни ғайриқонуний ташишнинг янги йўналишлари, ғайриқонуний юргизилишга келиб тушаётган гиёҳвандлик моддаларнинг янги турлари, уларнинг хусусияти ва тайёрлаш технологияси;\nв) уюшган гуруҳлар тарафидан жиноятларни амалга ошириш усуллари, уларнинг таркиби, тузилиши, фаолият доираси ва жиноий алоқалари;\nг) жиноий фаолиятдан топилган даромадларни қонунийлаштириш усуллари, ташкилот, банк муассасалари ва фирмаларда бундай турдаги фаолиятда шу аҳдланилаётганлар;\nд) ушбу Битимнинг 2-моддасида кўзда тутилган жиноятларни содир этганликда шубҳаланилаётган, бошқа Томон давлати ҳудудида доимий яшайдиган ёки вақтинча бўлиб турган бир Томон давлати фуқаролари.\nҲамкорликни амалга оширишнинг шартлари\n1. Ахборотни тақдим этиш ва ушбу Битимнинг 3-моддасида кўзда тутилган бошқа фаолиятларни марказий ваколатли органлар берган сўровларга мувофиқ амалга оширилади. Бундай сўровлар Халқаро жиноят полицияси ташкилоти — Интерпол орқали ёки бевосита, шу жумладан электр алоқа воситалари ёрдамида йўлланади.\n2. Ёрдам тўғрисидаги сўровда қуйидагилар акс эттирилади:\nа) сўраётган ва сўралаётган марказий ваколатли органнинг номи;\nб) айни иш бўйича ўтувчи ёки унга дахлдор шахс ёки шахсларга тааллуқли иш моҳияти тўғрисида имкон қадар тўлароқ маълумот, фактлар, предмет ва ҳужжатлар тўғрисида талаб қилинадиган ахборот;\nв) бажарилиши сўралаётган конкрет процедуранинг қўлланиш сабаблари ва лозим бўлса, тавсифи;\nг) зарур бўлганда, сўровнинг бажарилиши кутилаётган муддат.\n3. Зарур бўлса, сўровга ҳужжатларнинг тегишли равишда тасдиқланган нусхалари ёки улардан олинган, сўровнинг бажарилишини енгиллаштирадиган кўчирмалар илова қилинади.\n4. Сўровни бажаришда сўралаётган Томон давлатининг қонунлари қўлланади. Марказий ваколатли органлар зарур бўлса, сўровни енгиллаштирадиган қўшимча маълумотларни сўраб олиш ҳуқуқига эга. Сўровнинг бажарилиши жиноий қидирув ишига ёки сўралаётган Томон давлатида амалга оширилаётган бошқа тадбирга халал берса, бу ҳолда унинг бажарилиши кейинга қолдирилиши мумкин ёки сўраётган Томон билан келишиладиган муайян шароитларга боғлиқ қилиб қўйилиши мумкин.\n5. Марказий ваколатли органлар ўз ташаббусига кўра агар ахборот бошқа Томонда қизиқиш уйғотишига асос бўлса, ушбу Битим доирасида ахборотни сўровсиз алмашишлари мумкин.\nСўровни бажаришни рад этиш\n1. Сўровнинг бажарилиши инсон ҳуқуқларининг бузилишига олиб келиши, давлат суверенитети ёки хавфсизлигига зарар етказиши мумкин бўлса ёхуд сўралаётган Томон давлатининг қонунларига зид бўлса, сўровни бажариш бутунлай ёки қисман рад этилиши мумкин.\n2. Шунингдек, ёрдам кўрсатиш тўғрисида келиб тушган сўровга асос бўлган қилмиш сўралаётган Томон давлати қонунларига мувофиқ жиноят ҳисобланмаса, сўровни бажариш рад этилиши мумкин.\n3. Сўровни бажаришни рад этиш тўғрисида қарор қабул қилинса, марказий ваколатли органлар рад этиш сабабини ёзма равишда изоҳлаб, бир-бирларини хабардор қиладилар.\n1. Томонлар бир-бирларидан олинадиган ахборот ёпиқ характерга эга бўлса ёки тақдим этувчи Томон бирон сабабга кўра унинг ошкор қилиниши мақсадга мувофиқ эмас деб топса, ўз давлатларининг марказий ваколатли органлари ахборот махфийлигини миллий қонунларга мувофиқ сақлашни кафолатлайди, деб келишиб олдилар. Ахборотнинг махфийлик даражасини тақдим этувчи Томон белгилайди. Бу тартиб Томонлар ушбу Битим доирасида бир-бирларига тақдим этадиган техник воситалар, ускуна ва материалларга хам бирдек тааллуқли.\n2. Зарур бўлса, ушбу Битим доирасида олинган ахборот, техник воситалар, ускуна ва материалларнинг учинчи томонга тақдим этилишида уларни берган марказий ваколатли органларнинг ёзма розилиги олиниши лозим.\n3. Жисмоний шахслар тўғрисида Томонлар бир-бирларидан олган маълумотдан фақат ушбу Битимда кўрсатилган мақсадда фойдаланиш мумкин. Маълумотни берувчи Томон унинг ҳаққонийлигини, шунингдек зарур бўлса, тегишли ўзгартиш ва қўшимчалар ўз вақтида етказиб берилишини таъминлайди. Жисмоний шахслар тўғрисидаги ахборотни қабул қилиш, рўйхатдан ўтказиш, сақлаш, фойдаланиш ва йўқ қилиш уни қабул қилиб олган Томоннинг давлат қонунларига мувофиқ амалга оширилади.\n4. Томонлар давлатларининг қонунларида белгиланган ҳолларда ва тартибда манфаатдор шахсларга уларнинг илтимосига кўра унга тааллуқли ҳужжатлар тўғрисида маълумотнома берилиши мумкин.\n5. Барча ҳолларда Томонлар ахборотни бегона шахслар қўлига тушиб қолишидан, унга рухсат этилмаган ўзгартишлар киритилишидан, йўқ қилиб юборилишидан ёки ошкор этилишидан самарали ҳимоя қиладилар.\nТомонлар миллий қонунларга мувофиқ ва ўз имкониятларига кўра зарур ҳолларда, шу жумладан шартнома бўйича исталган учинчи томон билан юргизилиши тегишли равишда махсус қоидаларга кўра бошқариладиган нарса, модда ва воситаларни бундай нарсалар, восита ва моддаларни ноқонуний юргизишда қатнашаётган шахсларни аниқлаш ва уларни жиноий таъқиб қилиш мақсадида назорат қилинадиган етказиб бериш методидан фойдаланадилар.\nЖиноятчиликнинг олдини олишда ҳамкорлик қилиш\n1. Томонлар жиноятчиликнинг олдини олиш, шу жумладан ҳуқуқбузарлик қилган, хусусан вояга етмаган шахсларни реабилитация қилиш ва ижтимоий интеграциялаш бўйича дастурларда, шунингдек гиёҳвандлик моддаларига бўлган талабни ва ўз давлатларида гиёҳвандлик кўламларини қисқартириш мақсадида ҳамкорлик қиладилар. Шу мақсадда, жумладан пенитенциар системаларнинг амалий тажрибасидан фойдаланилади, қамоққа олинганларни озодликдан маҳрум қилиш жойларида тутиб туриш шароитларини яхшилашда, жиноят қилганликлари учун берилган жазони ўтаб келган шахсларни ижтимоий кўниктириш марказларининг ишида ўзаро ҳамкорлик қилинади.\n2. Томонлар давлат органлари ва ўз давлатлари жамоат уюшмаларининг миллий қонунларга зид келмайдиган исталган хатти-ҳаракатларини улар ўртасида жиноятни бартараф этиш, унинг ўсишига ёрдам берадиган шароитни бартараф этиш мақсадида ҳамкорлик ўрнатилиши юзасидан хатти-ҳаракатларни рағбатлантирадилар.\n1. Томонлар, агар хар бир муайян ҳолатда бошқача тартиб келишиб олинган бўлмаса, ушбу Битимни бажаришда юзага келадиган харажатларни мустақил қоплайдилар.\n2. Томонлар жиноятчиликка қарши кураш бўйича конкрет масалаларни ҳал қилишда зарур техника воситалари ва материалларни бир-бирларига ёрдам сифатида бепул беришлари мумкин.\n1. Ушбу Битим доирасида ҳамкорлик қилишда Томонлар рус тилидан фойдаланадилар.\n2. Зарур холларда Томонлар рус тилига оғзаки ва ёзма таржима қилинишини таъминлайдилар.\nМаслаҳатлашув ва музокаралар\n1. Ушбу Битим қоидаларини бажариш бўйича масалаларни кўриб чиқиш ва ҳамкорлик самарадорлигини ошириш мақсадида Томонлар вакиллари учрашув ҳамда маслаҳатлашувлар ўтказишлари мумкин.\n2. Ушбу Битимни талқин қилиш ёки бажаришда юзага келадиган барча баҳсли масалалар Томонлар ўртасида музокаралар орқали ҳал қилинади.\nБошқа шартномаларга муносабат. Тузатишлар\n1. Ушбу Битим Томонларнинг улар иштирок этган бошқа халқаро шартномаларидан келиб чиқадиган мажбурият ва ҳуқуқларига дахл қилмайди.\n2. Томонларнинг ўзаро келишувларига кўра ушбу Битимга ўзгартиш ва тўлдиришлар киритилиши мумкин. Улар алоҳида баённомалар тарзида расмийлаштирилади, 17-модданинг қоидаларига мувофиқ кучга киради ва ушбу Битимнинг таркибий қисми ҳисобланади.\nКучга кириши, амал қилиш муддатлари, фаолиятнинг тўхтатилиши\n1. Ушбу Битим Томонлар уни кучга киритиш учун зарур бўлган давлат ички процедураларини бажарганликлари тўғрисида дипломатик каналлар орқали охирги хабарнома олинган кундан бошлаб кучга киради.\n2. Ушбу Битим беш йил муддатга тузилади. Томонлардан биронтаси унинг фаолияти тўхтатилиши кўзланган санадан камида олти ой илгари бошқа Томонни дипломатик каналлар орқали уни бекор қилиш нияти тўғрисида ёзма равишда хабардор қилмаса, унинг фаолияти ўз-ўзидан кейинги беш йиллик муддатларга узаяди.\nКишинёв шаҳрида 2000 йил 19 декабрда икки нусхада, ҳар бири ўзбек, молдаван ва рус тилларида тузилди, бунда барча матнлар бир хил кучга эга. Ушбу Битим қоидаларини талқин қилишда рус тилидаги матндан фойдаланилади.


Болалар учун Ислом тарихидан ҳикоялар (3)\nBy Зубайр Исмоил on 12/10/2018 БОЛАЛАР УЧУН МАҚОЛАЛАР\nЕтим болаларнинг олийжаноблиги\nРасулуллоҳ соллаллоҳу алайҳи ва саллам Маккада одамларни Аллоҳга, «Ла илаҳа иллаллоҳ, Муҳаммадун расулулуллоҳ – Аллоҳдан Ўзга ҳақ илоҳ йўқ, Муҳаммад (соллаллоҳу алайҳи ва саллам) Унинг элчисидир» калимасига даъват эта бошлагач, Қурайш қабиласи ғазабга тўлди. Чунки улар бут-санамларга ибодат қилишар эди. Ўша пайтда Иброҳим ва Исмоил алайҳимассалом якка Аллоҳга ибодат қилиш учун қурган Каъбада уч юз олтмишта бут бор эди. Қурайш мушриклари қаттиқ ғазабланишди ва Расулуллоҳ соллаллоҳу алайҳи ва салламга азиятлар етказишди, мусулмонларни азоблашди. Расулуллоҳ соллаллоҳу алайҳи ва саллам сабр этдилар, мусулмонлар ҳам сабр этиб, динларида тоғлардек собит турдилар.\nЛекин Қурайш қабиласи мушриклари одамларни Ислом динига киришдан қайтарар, мусулмонларни Аллоҳга ибодат қилишга қўйишмас эди. Шунда Аллоҳ Расулуллоҳ соллаллоҳу алайҳи ва салламга ҳижрат қилишга рухсат берди. Кейин у зот мусулмонлар билан Мадинага ҳижрат қилиб бордилар. Мадина Ислом учун яхши жой эди. Одамлари мулойим, хушмуомала кишилар бўлиб, кўпчилиги ҳижратдан олдин Исломга кирган эдилар.\nНабий соллаллоҳу алайҳи ва саллам Маккадан Мадинага кўчиб ўтиб, ўша ерда яшай бошлагач, бир масжид қурмоқчи бўлдилар. Чунки масжид мусулмонлар учун жуда керакли маскан бўлиб, исломий ҳаёт тегирмони унинг атрофида айланади.\nНабий соллаллоҳу алайҳи ва саллам Абу Айюб Ансорий розияллоҳу анҳунинг уйига меҳмон бўлиб тушган эдилар. У кишининг уйи яқинида туялар сақланадиган жой бор эди. Расулуллоҳ соллаллоҳу алайҳи ва саллам масжидни ўша ерга қуришни хоҳладилар ва: «Туялар сақланадиган бу жой кимга тегишли?» деб сўрадилар.\nАнсорлардан бўлган Муоз ибн Афро исмли киши: “Эй Расулуллоҳ, у жой иккита етим болага тегишли. Бирининг исми Саҳл, иккинчисининг исми эса Суҳайл”, деб жавоб берди.\nРасулуллоҳ соллаллоҳу алайҳи ва саллам Саҳл билан Суҳайлни чақириб келишни буюрдилар. Улар отаси йўқ етим эдилар. Улар келгач, Расулуллоҳ соллаллоҳу алайҳи ва саллам туя сақланадиган жой ва унинг нархи ҳақида сўрадилар.\nСаҳл ва Суҳайл шундай дейишди: “Эй Расулуллоҳ, у жойни Аллоҳ учун бердик. Уни пулга сотмаймиз. Сиз масжидни бемалол қураверинг, биз бундан жуда ҳам хурсанд бўламиз”. Лекин Расулуллоҳ соллаллоҳу алайҳи ва саллам бунга кўнмадилар, нархини тўлаб, улардан жойни сотиб олдилар.\nМусулмонлар масжид қуришни бошлаб юборишди. Расулуллоҳ соллаллоҳу алайҳи ва саллам ҳам улар билан тенгма-тенг ишлаб, қўлларида ғишт ташир эдилар. Шунда мусулмонлардан бир киши шундай шеър ўқиди:\nМусулмонлар масжидни қурар эканлар, шундай деб айтар эдилар:\nАллоҳим, чин ҳаёт фақат охират,\nВақт ўтиб, мўминлар амири Усмон ибн Аффон розияллоҳу анҳу ва у кишидан кейин келган подшоҳлар ушбу масжидни кенгайтирдилар. Натижада, у ўз ичига минглаб намозхонларни сиғдира оладиган улкан, кўркам масжидга айланди. Аллоҳ таоло сизларга ҳам ўша масжидни зиёрат қилиб, у жойда намоз ўқишни насиб этсин!\nAvvalgi maqolaЗакот: Садақага оид айрим масалалар ва ҳукмлар (2)\nKeyingi maqola Абу Бакр розияллоҳу анҳу: Сиддиқнинг беназир раҳбарлигига айрим мисоллар


БМТ Афғонистон шимолидаги оммавий қабристонга оид тергов ишини олиб боришда кўмаклашажагини билдирди.\nБМТ вакили Маноел Алмейда э Силва Афғонистон ҳукумати БМТдан кўмак сўрамагани, бироқ агар расмий сўров олинса, БМТ тергов ишида ёрдам беражагини маълум қилди.\nШу ҳафта бошида АҚШ вакиллари “Ньюсуик” журналидаги хабарга таяниб, Шимолий Альянс қўлига тушганидан сўнг 1000 нафар толибон аъзоси юк ташувчи машинада бир жойдан бошқасига олиб кетилаётган вақтда ҳаво етмагани сабабли бўғилиб ўлганини таъкидлаган эдилар.\nАфғонистон ўтиш даври ҳукумати ишни ўрганиб чиқишни ваъда қилди. Ҳолбуки мудофаа вазири Муҳаммад Қосим Фаҳим бундай маълумотларни миш-мишлар, деб атади.


эшигини қоқиш осонми бугун? Ҳеч-да! Формангизни кўриб (айниқса, МИБ ходимларининг!), кўпларнинг энсаси қотади, қизиққонлари-ку, саломга ... ҳаққингиз йўқ!». Тўғри, молиявий фаолиятингизни текширишга МИБнинг умуман ҳаққи йўқ. Бироқ қарздор бўлсангиз ёки энергия ресурсларидан ...\nобуна бўлиш ҳолларига йўл қўйилмаган. Шу ўринда, бир мулоҳаза. МИБ органлари ташкил этилганидан буён ходимларининг қўрслиги, баъзида билим ... восита эмасми? Яхши биламиз, мажбурий обуна таъқиқланган ва буни МИБ расмийлари ҳам йўл қўймасликларини билдиришди. Аммо, бу — мамлакатимизда ...


Интервью беришни ёқтирмайдиган, энг яхши менежерга айланган футбол оламидаги кам сонли аёллардан бири Марина Грановская ҳақида / CHAMPIONAT.asia\nИнтервью беришни ёқтирмайдиган, энг яхши менежерга айланган футбол оламидаги кам сонли аёллардан бири Марина Грановская ҳақида\nТеглар : ЕЧЛРоман АбрамовичН'Голо Канте"Челси"Марина Грановская\n"Челси" раҳбари бўлган Марина Грановская матбуотда чиқишни ёқтирмайди. Аксинча, микрафон қаршисида ўтиргандан кўра дугоналари билан ҳамсуҳбат бўлишни ёқтиради.\nҚолаверса, футболчиларни танлашда унча-мунчага хатога йўл қўймайди. Демак, ақлли менежер эканинни яширишга уриниб келадиган Марина Грановская ҳақида айрим маълумотларни тақдим қиламиз.\nУ аслида ким?\nМарина Грановская - ҳаёти давомида Москва давлат университетининг хорижий тиллар факультетида таҳсил олган, кейинчалик Канада фуқаролигини қабул қилган. Анча вақтдан буён нефть тармоғидаги фаолияти орқали Роман Абрамович билан ҳамкорлик қилиб келади. Ажабланарли жиҳати шуки, Марина бугунги кунда "Челси"нинг бош раҳбарига айланди. Бугунги кунда Англия футболида 200 дан зиёд директор бор. Марина ўта зиқна ва қаттиққўл савдогар эркаклар қаторида ўз ўрнини топгани эса диққатга сазовор.\nМаринанинг бошқа директорлардан фарқли томони шундаки, у “Челси”ни бевосита ўша ернинг ўзида бошқаради, 2013 йилдан бери у мустақил иш юритмоқда. Ўта мураккаб соҳадаги вазифасини аксарият эркак касбдошларига нисбатан муваффақиятли бажармоқда.\nФутболда бу аёлни ҳамма алдаб кетиши тахмин қилинганди. Дейлик, унинг “Наполи”нинг “телба” раҳбари Де Лаурентис билан Кавани бўйича Италияга борганидаги ҳолатини кўпчилик яхши эслайди. “Наполи”нинг қайсар хўжайини Марина хонимни кинояли тарзда, яъни "Марина, Марина, Марина" қўшиғи билан кутиб олади. Аслида қўшиқда ҳеч қандай ҳақоратли ёки камситувчи сўзлар топилмайди. Шунга қарамай, 2013 йилда "Наполи" соҳиби унга нисбатан бироз соқуққон муносабатда бўлади.\nФарқли томони шундаки, "Наполи" ортда қолган йиллар давомида А Серия ғолиблиги қўлга киритиш орзусида яшайди. Марина Грановская эса "Челси" раҳбари сифатида 7 та нуфузли совринни қўлга киритди. Холбуки, у Жозе Моуринью даврида ҳам муваффақиятга эришган. Жоржиньонинг “Наполи”дан тўғри "аристократлар"га келишида ҳам айнан унинг ҳиссаси катта бўлди.\nҚувонарли жиҳати шуки, Грановская ҳозиргача обрўсига доғ туширадиган бирорта иш қилмаган. Бу савдо олами учун камёб ҳолатдир.\nБитта трансфер ортидан улкан даромад\nУнинг яна бир мақтагулик жиҳатини Азар трансферидан яққол билиб олиш мумкин. Азарнинг юксак спорт формасида ва жамоага керак бўлган паллада “Реал”га ўтишига йўл қўйилмади. Маринанинг топқирлиги туфайли Азар трансферидан 160 миллион евро ишлаб олинди.\n"Челси" раҳбари тартибга катта эътибор беради ва ўзининг айрим хатти-ҳаракатларини меъёрдан чиқиб кетишига йўл қўймайди. Унга босимлар бўлиши табиий хол. Мисол учун, трансфер қилинган Вернер ва Лукаку тез орада гол уришни бошлаб юборишмаса, уларни харид қилган Грановская танқидлар остида қолиши ҳеч гап эмас.\nТабрик баҳона таклиф\n2021 йилдаги энг яхши футбол менежери унвонига айнан Марина эга бўлди. Шундан кейин "Челси" мухлислари уни табриклаш баҳонасида Рюдигернинг шатнома муддатини узайтиришни таклиф қилди. Айрим фанатлар эса раҳбар аёлни эришган мукофоти билан тақдирлаш ўрнига, унга нисбатан ҳурматсизлик намоён этишди. Германиялик футболчи билан тезроқ шартнома қилиш лозимлигини уқтиришди.\nФутболчиларни танлаш бобидаги усталик\nТаркибни сифатли ижрочилар билан бойитишда Грановская ички ҳис-туйғуларига таяниб иш юритадиган мутахассисга ўхшамайди. Гуманитар фанларни ўзлаштирган зиёли киши математиклар каби теран фикр юритади. Марина Владимировна футболчиларни ўзига хос услубда баҳолайди. Дейлик, Н'Голо Кантега ҳеч ким ишонч билдирмаганда, биргина Марина унинг порлоқ келажагига шубҳа қилмади. Кантенинг келиши "Челси"га катта фойда келтирди. Франциялик футболчи ўтган йили Чемпионлар лигаси ғолиблигида катта ёрдам берди. Унинг аралашуви билан ўта омадсизлик тез фурсатларда муваффақиятга айланмоқда.\nЛэмпарднинг истеъфога чиқарилиши ва спорт директори билан чиқиша олмай қолган Тухелнинг ПСЖдан олиб келиниши тўғри қарор эканилигига кўпчилик ишонмаган. Кўриниб турибдики, Тухелнинг келиши “Челси”нинг фойдасига хизмат қилмоқда.\nЭътиборли жиҳати шундаки, Захави, Райола ва Мендеш каби ўз ишининг устаси бўлган агентлар у билан ҳамкорлик қилмоқчи эмас. Ҳозир "Челси"да бу номдор воситачиларнинг мижозлари йўқ. Қисқаси, улкан салоҳиятини бир неча марта кўз-кўз қила олган, ЕЧЛ ғолибасига айланган Марина Владимировна Грановская йил ниҳоясида бежиз қитъанинг энг яхши менежери унвонига лойиқ топилмади.\nТухель: "Тоттенхэм"ни яна ютиш учун "Челси" борини беради" 19\n"Челси" Дембеле учун "Барселона"га 4 млн евро таклиф қилишга тайёр 20\n"Челси" "Аякс" ярим ҳимоячисига қизиқмоқда 1\n"Барселона" ва "Челси" Лига 1 тўпурари билан шартнома имзоламоқчи 3\nТрансферларига энг кўп пул сарфланган футболчилар (топ-10) 24\n13 янв 23:00:16\nChelsining muvaffaqiyatlarining asoschisi Marina ! Abramovic biladi kim qayerda quyilishini qoil !\n13 янв 23:00:15\n13 янв 22:53:37\nВ.В. Путинни кизи шу аёл агар адашмасам\n13 янв 20:17:11\nYana bir ikta ajoyib transfer kutib qolamiz.\n13 янв 17:03:34\nбежиз га so'zini qo'shganda to'g'riroq bo'lar edi.\n13 янв 17:02:21\nнима, охирида лойиқ топилмади дебдими?\nyani, topildi manosida yozgan\n13 янв 17:02:03\n???????????? bejizga degan\n13 янв 16:57:20


Қорачиқ > Дунё хабарлари > Россияга 1 августгача кириш тақиқланади\nРоссияга 1 августгача кириш тақиқланади\nХорижликларнинг Россияга кириши 1 августгача тақиқланади.\nРосавиация аэропортларга ва авиакомпанияларга бу ҳақда телеграмма юборган. Телеграммада: “2020 йилнинг 31 июль соат 23:59 гача хорижий ватандошлар ва ватандошлиги йўқ шахсларнинг Россияга кириш чеклови давом этади” дейилган.\nНашрларнинг ёзишича, халқаро парвозлар тақиқи ҳам узайтирилади.\nРоссия билан бошқа давлат орасидаги авиайўналишлар жорий йилнинг март ойидан бошлаб тўхтатилган эди. Аввалроқ Россия Қозоғистон билан 15 июлдан бошлаб авиақатновларни йўлга қўйиши мумкинлиги айтилганди.


Ўзбекистон ҳаво йўллари 6 йўловчини тушириб қолдирди\nЎзбекистон ҳаво йўллари ҳафта бошида Тел-Авивга кетаётган самолётдан олти йўловчини тушириб қолдирди. Йўловчилардан бирининг Озодликка айтишича, давлатга қарашли ширкат вакиллари бунинг сабабини муҳим меҳмонлар кутилмаганда Исроилга учиб кетиши маълум бўлиб қолгани билан изоҳлашган. SkyTeam халқаро авиаташувчилар иттифоқига қўшилиш ниятида бўлган Ўзбекистон ҳаво йўллари ўз мижозларига нисбатан мулозаматсизлик қилиши билан танилгани айтилади. Дарвоқе, SkyTeam вакилининг Озодликка айтишича, ҳозирча Ўзбекистон ҳаво йўлларини уюшмага қабул қилиш бўйича қарор берилгани йўқ.\n8 октябр куни Тошкентдан Тел-Авивга учиб кетаётган самолётдан олти нафар йўловчи тушириб қолдирилди. Озодликка келган мактуб муаллифи ўзини манзилга вақтида ета олмаган йўловчилардан бири эканини ёзди.\nШахси сир қолишини истаган муштариймизнинг ёзишича, Ўзбекистон ҳаво йўллари амалга ошираётган рейсга ҳамма қатори регистрация, чегара назорати ва хавфсизлик назоратидан ўтган. Самолётга чиқиш эълон қилингач эса, у билан бирга яна беш киши бортга қўйилмаган.\n“Мен билан яна беш киши рейсга қўйилмади. Орамизда ёш болали оила ҳам бор эди. Аввал, керагидан ортиқ билет сотиб юборилганини баҳона қилишди. Лекин биз, бўлиши мумкин эмас, деб туриб олганимиздан кейин, ўзини Вадим Ашуров, деб таништирган аэропорт ходими, муҳим меҳмонлар бор эди, ўшаларни учириб юборишимиз керак деган гапни айтди”, деб ёзади Озодлик муштарийси.\nМактубда яна ёзилишича, аэропорт ходими, рейсга қўйилмаган йўловчиларни юпатиш учун “муҳим меҳмонлар” бизнес-классдаги йўловчиларнинг ўрнини эгаллагани, улар эса эконом-классга ўтказилганини айтган. Лекин “муҳим меҳмонлар ким ўзи”, деган саволни Ўзбекистон ҳаво йўллари вакиллари жавобсиз қолдирган.\nДавлатга қарашли авиаширкат вакиллари Озодлик билан суҳбатда 8 октябр куни рўй берган ҳодисадан бехабар эканликларини айтишди. Лекин Ўзбекистон ҳаво йўлларининг Вадим Ашуров исмли ходими борлигини тасдиқлашди.\nШу ой бошида Ўзбекистон матбуоти президент Ислом Каримов миллий авиаширкатга SkyTeam халқаро альянсига қўшилиш имконини берадиган қонунга имзо чекканини хабар қилди.\nSkyTeam уюшмасига қўшилиш авиаташувчига обрў келтиришдан ташқари, қатор имтиёзлар беради, қолаверса мижозларга ҳам қулайликлар яратади. Лекин альянсга қўшилмоқчи бўлган ширкатдан маълум стандартларга амал қилиш, шу жумладан мижозларга яхши муносабатда бўлиш ҳам талаб қилинади.\nМаҳаллий матбуот Ўзбекистон ҳаво йўллари барча талабларга жавоб берадиган ширкат ўлароқ, шу йилнинг охиригача SkyTeam альянсига қўшилишга умид қилаётганини ёзган эди.\nБироқ SkyTeam матбуот хизмати вакили Маришка Кенсенхойс Озодлик билан суҳбатда ўзбек матбуотидаги хабарлар бироз бўрттирилганини айтади.\n- Ўзбекистон матбуоти бу маълумотни қаердан олганини мен билмайман. Ҳақиқатан, Ўзбекистон ҳаво йўллари SkyTeamга қўшилиш борасида бизга мурожаат қилган, бу сир эмас. Лекин Ўзбекистон ҳаво йўллари жорий йилда ёки келаси йилда альянсга қўшила олади, деган гапдан SkyTeam бош қароргоҳининг хабари йўқ. Албатта, улар келгусида қўшилиши мумкин, лекин бунинг учун қатор талабларни бажариши лозим бўлади. Бу Ўзбекистон миллий авиаширкати талабларга жавоб бермайди дегани ҳам эмас. Лекин ҳозирча Ўзбекистон ҳаво йўлларини баҳолаш жараёнини бошлаш ҳақида гап кетмоқда, бу жараён якунланганидан кейин ҳам ширкатни SkyTeamга қабул қилиш жараёни камида 12 ойга чўзилади,- дейди SkyTeam ушмасининг Амстердамдаги қароргоҳи вакили.\nУнинг айтишича, SkyTeamга қўшилмоқчи бўлган ҳар қандай авиаширкатдан юздан ортиқ критерийга жавоб бериш талаби қўйилади.\nАсосий талабларга хаво хавфсизлигининг таъминлангани, информацион технологияларининг бошқа аъзо ширкатларникига мослаштириш билан биргаликда, мижозларга бўлган муносабат даражасига оид омиллар киради, дейди SkyTeam вакили.\n- Бизга қўшилмоқчи бўлган авиаширкатнинг бошқа аъзо компаниялар ва, албатта, ўз мижозларига қандай имтиёзлар яратиб бера олиши имкониятларига қаралади. Мижозоларга бўлган муносабат SkyTeam аъзоси бўлмоқчи бўлган ширкат олдига қўйиладиган асосий талаблардан биридир. Албатта, ҳар бир авиакомпаниянинг ўзига хос сиёсати бор, улардан мижозларга хизмат кўрсатишнинг ягона стандартига амал қилиш талаб қилинмайди, лекин аъзоларимиздан ўз мижозларига нисбатан маълум даражадаги ҳурматни кўрсатишларини сўраймиз,- дейди Маришка Кенсенхойс.\nЎзбекистон ҳаво йўллари ўз мижозларига нисбатан мулозаматсизлик қилиши одатий ҳолга айлангани айтилади. Шу йилнинг 8 август куни Тошкент-Москва йўналиши бўйича учаётган Боинг 767 самолётига чиқарилган йўловчилар диққи нафасда тўрт соат кутиб ўтиришларига тўғри келган эди.\nШиркат вакиллари Озодликка рейснинг кеч учирилганини тасдиқлашган ва бунинг сабабини техник носозликлар билан изоҳлашган эди.\nЛекин Озодлик манбаларидан маълум бўлишича, самолётнинг кеч қолишига рейс йўловчиларидан бири – президент қизи Гулнора Каримованинг кеч қолгани сабаб бўлган.\nSkyTeam халқаро авиаташувчилар иттифоқига қўшилиш ниятида бўлган Ўзбекистон ҳаво йўллари самолётлари ҳокимият вакиллари оила аъзолари туфайли кеч қолиши ҳоллари тез-тез кузатилиши айтилади.\nSkyTeam вакилидан 8 октябр ва август ойидаги каби ҳодисалар уюшмага аъзо ширкатлар орасида ҳам учраб турадими, деб сўрадик.\n- Мижозларга нисбатан яхши муносабатда бўлиш бизнинг сиёсатимиздир. Лекин сизга эслатиб қўймоқчиман, сиз ҳали бизга аъзо бўлмаган ширкатнинг ҳатти-ҳаракатларини изоҳлаб беришимни сўраяпсиз. Биз ҳозирча сиз тилга олган ширкат билан ҳеч қандай шартнома имзолаганимиз йўқ. Лекин биз альянсга қабул қилаётган ширкат, хоҳ у Ўзбекистон ҳаво йўллари бўлсин, хоҳ бошқаси бўлсин, улардан хизматларни муайан даражада сақлаш талаб қилиниши ҳақида хабардор қиламиз. Бу нафақт бизнинг альянс бошқа халқаро уюшмалар томонидан ҳам қўйиладиган талаблардир, дейди SkyTeam альянсининг Амстердамдаги қароргоҳи вакили Маришка Кенсенхойс.


Она тили. Энг янги савол-жавоблар тўплами - Akademnashr\nБош саҳифа/Дўкон/Абитуриентлар учун/Она тили. Энг янги савол-жавоблар тўплами\nОна тили. Энг янги савол-жавоблар тўплами\n6 500 сўм\nОрзигул Ҳамроева Китоблари\nОна тили. Абитуриентлар учун савол-жавоблар тўплами\nАдабиёт. Абитуриентлар учун савол-жавоблар тўплами\nҲамроева Орзигул Жалоловна 1987 йил 27 сентябрда Бухоро вилояти Жондор туманида туғилган. 1993 йил Бухоро вилоят Жондор туманидаги 5-умумтаълим мактабига ўқишга қабул қилинди. 2001 йилда “Меҳр нури” ва “Оқ кабутар” номли шеърий тўпламлари эълон қилинган. 2002 йил Зулфия номидаги Давлат мукофотига адабиёт йўналиши бўйича сазовор бўлган. 2003 йилда “Ҳайрат бешиги” номли шеърий тўпламлари эълон қилинган. 2007 йилда Ўзбекистон Миллий университетини тугатган. 2009 йилда Ўзбекистон Миллий университетининг магистратура бўлимини тугатган. Фитратнинг “Энг эски турк адабиёти намуналари”, “Ўзбек адабиёти намуналари” асарларини ўзбек тилига табдил қилган. 30дан ортиқ мақолалари хориж ҳамда республика матбуотида нашр қилинган.\n“Она тили. Энг янги савол-жавоблар тўплами” Javobni bekor qilish\nОна тили. Абитуриентлар учун савол-жавоблар тўплами Орзигул Ҳамроева 8 000 сўм\nТарих. Абитуриентлар учун савол-жавоблар Абдулла Шаропов 13 000 сўм


Ҳиндистон ёшлари: кеча ва бугун | www.ziyouz.uz\nБош саҳифа АжойиботларҲиндистон ёшлари: кеча ва бугун\nёхуд авлодлар ўртасидаги зиддият\nЙигирма тўрт ёшли Арши Уппал Ню Деҳлидаги тунги клубда оёғини чалиштириб ўтирибди. “Шанба куни нима қиламиз? — дея сўрайди у. — Шанба куни ўйин-кулги, якшанба куни ўйин-кулги. Бутун ҳафта давомида ўйин-кулги. Ўйин-кулгисиз ўтадиган бирор кун йўқ”. У калта юбка кийган, қўлида эса сигарета буруқсайди.\nУппал асли панжоблик, анъаналарга қаттиқ риоя қилувчи сикҳ оиласидан. Яқинда турмушга чиққани учун ҳозир эркин. Ҳар ҳафта шу ерга турмуш ўртоғи билан кўнгил ёзгани келади. Жияним севганига турмушга чиқишига рухсат беришмагани учун йигити билан қочиб кетди, — дейди у оиласидаги ҳолатни тасвирларкан. — Кейинроқ қайтиб келганда, қариндошларим уни номус учун ўлдиришди…”…\nБир неча йил олдин фақат беш юлдузли меҳмонхоналардагина топиш мумкин бўлган хориж спиртли ичимликларини бугун исталган жойдан сотиб олса бўлади. мумкин. Тунги клублар ўтган асрнинг 90-йилларидан сўнг ёмғирдан кейинги қўзиқориндек кўпайиб кетди. Истаганингни қил, бировга зараринг тегмаса бўлди, деган демократиянинг олтин қоидасидан бугунги ҳинд ёшлари унумли фойдаланаётган кўринади.\n“Уч-тўрт йил олдин агар бироз замонавийроқ кийинсангиз, ҳамма сизга қарарди, — дейди Уппал, — ҳозир кўчаларда бемалол ўпишишяпти. Нима хоҳласангиз, қилаверасиз, бу табиий ҳолга айланган”.\nҲиндистон аҳолисининг ўрта қатлами 90-йиллардан кейинги иқтисодни эркинлаштириш сиёсати орқали бойиб кетди. Ташқи дунё билан очиқ алоқага кириб, ҳамёни тўлган бу қатлам ғарб маданияти, турмуш-тарзини ҳам ўз ҳаётига олиб кирди. Бу ёш авлоднинг сони бугун бутун бошли АҚШ аҳолисига тенг.\n“Беш йил бурун кўчада сигарета чекадиган аёлни умуман топиб бўлмасди. Бар-клубларда ҳам аёллар чекмасди,” — дейди Кашиф, тамаки тутатиб ўтирган бир неча аёл даврасида ўтираркан.\nИқтисоднинг жадал ривожланиши, унинг натижаси сифатида юзага келган янги ғарб ва медиа маданияти Ҳиндистон ёшлари ҳаётида жиддий ўзгариш ясади. Бу янги авлод Маҳатма Гандини ҳурмат билан тилга олиб, сари кийишни унутмаган бўлса-да, аксарияти жинси кияди, «МТВ» томоша қилади.\nҲиндистон аҳолисининг 47 фоизи 20 ёшдан кичик. Улар орасида ўсмирлар сони 160 миллион. 2015 йилга бориб 20 ёшдан кичиклар сони аҳолининг 55 фоизини ташкил этиши кутилмоқда.\nЁшлар, асосан, ўйин-кулги билан вақт ўтказишяпти. Сиёсат, жамиятдаги янгиликлар билан ишлари йўқ. “Бугун Парламент портлаб кетсаям, ёшларнинг бирортаси пайқамайди,” — дейди маркетинг бўйича маслаҳатчи Рама Бижапуркар.\nҲа, филлар юртида замон ўзгарди. Бугунги Ҳиндистонни кеча билан таққослаб бўлмайди. Бугун мамлакатда иккита Ҳиндистон бор: бири — уятчан, тобе ва сотсиалист бўлиб ўсган кекса авлод Ҳиндистони; иккинчиси — йиртиқ жинси кийиб, «кола» ичадиганларнинг капиталист Ҳиндистони. Кекса авлод Ҳиндистони уч уруш кўрди, кўплаб табиий офатлардан азият чекди. Улар давлат назоратидаги битта телеканал, уч русумдаги совун ва ўн йиллар давомида ўзгармаган бир-икки машина билан кифояланишди. Сиёсий ҳаёт ҳам жуда оддий эди, Конгресс партияси қайта-қайта сайланаверарди.\nБугунги авлод юзлаб кабел ва сунъий йўлдош телеканалларини кўради. Виакомнинг «МТВ» ва Руперт Мурдокнинг мусиқа каналларисиз уларнинг ҳаётини тасаввур қилиш қийин. “Оқил ўйлаш ва оддий яшаш ҳақидаги эски Браҳман қоидаси бугун эскирди. Ўрнини «МТВ» маданияти эгаллади”, дейди “Пепси Ко Инк. Индиа“нинг маркетинг бўйича директори Вибҳа Риши.\nМаданиятдаги ўзгаришлар инқилобий даражада. Ҳуқуқшунос ота ва ўқитувчи онанинг ўн бир ёшли ёлғиз фарзанди Самарс Морайнинг хоббийси компютер ва ўйинлар. Идеалидаги қаҳрамони эса Тед Тёрнернинг «Картун Нетворк» каналидаги Капитан Планет.\n«Кока Кола»компанияси ўтказган сўровга кўра, қишлоқ ва шаҳарлардаги барча ҳинд ёшларининг ягона орзуси — бой бўлиш. Бунга эришишнинг йўлини улар бизнес ва таълим орқали деб билишади. Илгари энг кўп орзу қилинадиган карера давлат хизмати, муҳандислик, тиббиёт каби соҳалар бўларди. ¥озир ёшлар эътиборида энг жозибадор иш сифатида ахборот технологиялари ва масс-медиа турибди.\nАхборот технологиялари жуда тез ривожланяпти. Сўнгги икки йилдан бери ҳар ҳафтада иккита янги ахборот технологияларига оид фирма рўйхатдан ўтмоқда. Бизнесчиларнинг 55 миллион долларли маблағга эга «Драпер Индиа» фонди директори Киран Надкарни, ёши ҳам яшариб боряпти, деган фикрда. Уларнинг ўртача ёши ҳозир 40 дан 25 га тушган.\nИқтисоднинг либераллашуви ҳиндлар маданиятини, турмуш тарзини ҳам либераллаштирди. Либерализация ҳинд ёшлари учун янги идеал қаҳрамонлар яратди. Масалан, «Майкрософт» компанияси раҳбари Бил Гейтс мамлакатда жуда машҳур. Маҳаллий тадбиркорлардан «Инфосис Текноложис Лтд» раҳбари Нараяна Мурти ҳам ёшлар учун афсонага айланган. Унга мусиқа, кино оламидаги шахсларга сиғиниш даражасида талпинишади.\nТаълим тизимида энг машҳур ўқиш — компютер курслари. “Бу ҳатто ёшларнинг дини даражасига чиққан,” — дейди «Инфосис Ахборот Технологиялари» компаниясининг кадрлар билан ишлаш бўлими бошлиғи Равичандер.\nИнфосис ҳар йили ишга қабул қилинувчилардан 280 минг ариза қабул қилади. Хусусий компютер курслари ўқитадиган марказлар гуллаб-яшнаяпти. Сўнги уч йил ичида пойтахтдаги Ахборот технологиялари миллий институти (НИИТ) ва Бомбейда жойлашган «Аптек» 300 дан ортиқ шаҳардаги ўқув марказлари сонини 2500 тага оширган.\nИнтернет ёшлар учун ҳаётнинг ажралмас қисмига, кўнгил ёзадиган, кўнгилхушликнинг исталган турини хоҳлаган вақтда “аноним” тарзда амалга ошириш мумкин бўлган воситага айланган. Бугун глобал муаммога айланиб улгурган интернет ҳинд ёшлари ахлоқидаги салбий ўзгаришлар учун ҳам асосий сабаб бўлиб турибди.\nЁшларнинг миллий қадриятлардан йироқлашиб бораётгани бугун ҳукумат даражасидаги муаммога айланган. Бунинг салбий оқибатларини камайтириш юзасидан тегишли чора-тадбирлар ҳам ишлаб чиқилмоқда. Масалан, 1986 йили Ҳиндистон Таълим бошқармаси “Таълим тўғрисида миллий сиёсат лойиҳаси”ни тайёрлади. 5200 дан ортиқ ўқув муассасаси учун мўлжалланган бу дастурда мамлакатнинг сиёсий, ижтимоий ҳаёти ўтиш босқичида экани ва бу даврда азалдан урфда бўлган миллий қадриятларнинг йўқолиши хавфи кучайгани куюнчак билан тилга олинган. Лойиҳа бу хавфни бартараф этиш учун қадриятларни ўқитишни таълим тизимига киритиш лозим деб ҳисоблайди. Бу борада нодавлат ташкилотлар ҳам Таълим бошқармаси билан бир фикрда. Улар ўтказган тадқиқотлар миллий қадриятларни, ахлоқ-одобни таълим тизими орқали ёшлар онгига киритиш зарур эканини кўрсатмоқда.\nҲиндистонда мустақилликдан сўнг йўлга қўйилган таълим сиёсатида кўпроқ секуляр ва марказлашган тизимга хизмат қилувчи кадрлар тайёрлашга эътибор қаратилганди. У ижобий ва салбий натижалар берди. Ижобий натижаси шу бўлдики, Ҳиндистон таълим тизими дунё иш бозорида рақобатбардош доктор, менежер, инженер каби мутахассислар ярата олди. Салбий томони, бу кадрлар ахлоқан нокомил, маънан тарбиясиз бўлиб ўсди, чунки уларга умумий ахлоқий тарбия бера оладиган муҳит бу тизимда мавжуд эмасди. Мамлакатдаги машҳур “Ҳинду” газетаси муҳаррирининг айтишича, Ҳиндистон олий ўқув юрти битирувчиларининг 80 фоиздан зиёди чет элга пул ишлаш учун чиқишни истайди. Аксар малакали мутахассислари чет элга кетишни хоҳлайдиган юртнинг эса келажаги йўқ.\nАхлоқ тарбиясини ва қадриятлар моҳиятини етказадиган диншунослик, этика, ижтимоий назария каби фанлар яхши ривожланмаган ёки ўқитиладиган мавзуларининг қамров доираси тор. Бу бўшлиқни тўлдирувчи янги ўқув қўлланмалари ва дастурларни яратишга уринишлар бор. Масалан, Бутун Ҳиндистон насоролар таълим Ассосиацияси бу борада ўз дастурларини ишлаб чиққан. Улар дин, ахлоқ, ижтимоий муаммолар каби ахлоқ-этикани тарбияловчи фанларни йўлга қўйиш билан бирга, математика, тилшунослик, физика, биология каби аниқ фанлар бўйича ўқув қўлланмаларини яратишда ҳам диншунос ва назариётчиларнинг маслаҳатларидан фойдаланишни кўзда тутади. Бу, асосан, насоро жамияти талабалари учун амалга ошаётган бўлса-да, ҳинду ва мусулмон жамиятлари ҳам ўз доираларида шунга ўхшаш фаолиятларни олиб бормоқда. Айни пайтда динлараро дўстлик алоқаларини мустаҳкамлашга ҳам таълим тизимининг муҳим вазифаларидан бири сифатида қаралади. Чунки этник ва диний зиддиятлар қонли тўқнашувларгача ет\nиб борган Ҳиндистондек мамлакат учун бу жуда зарур.\nХуллас, Ҳиндистон ёшлари ва кекса авлод орасида узилиш бор ва у вақт ўтган сари кенгайиб боряпти. Бу юрт аҳолисининг аксарини 25 ёшдан кичиклар ташкил этади. Мамлакатнинг эртаси шу ёшлар қўлида. Демак, бир неча ўн йилликдан сўнг Ҳиндистон бугунги енгилтак ёшлар қўлига ўтади. Бу эса кекса авлоднинг ҳақли ташвишига сабаб бўлмоқда.\nП.С.: Деҳли университетида ўқиб юрганимда ҳинд танишларимдан бири бир куни, “Нечта юрадиган қизинг бор?”, деб қолди. “Битта ҳам йўқ”, десам, хохолаганча, “Ҳазилкаш йигит экансан-ку”, деди.…\nЁнида юрадиган қизи бўлмаган йигитнинг, улар назарида, эс-ҳуши, соғлиғи жойида эмас. Ҳа, Ҳиндистон ёшлари бугун шу даражага етишди, улар шундай яшашмоқда.\nБу муаммо, бу ҳолат бугун глобал даражада десак хато бўлмайди. Айни ҳолатнинг маълум даражадаги кўриниши юртимиз учун ҳам хос. Ўзбекистон ёшлари орасида ҳам бугун оний лаззатлар кетидан қувувчи енгилтаклар пайдо бўлмоқда. Бу жуда ташвишланарли ҳол. Чунки эртага Ўзбекистон шу ёшлар қўлига ўтади: яъни мамлакат тақдирини ёшлар ҳал қилади. Маънан бузуқ, ахлоқан тубан инсондан эса халқ фаровонлиги учун хизмат қилувчи ҳалол-пок кадрларнинг чиқиши даргумон. Шунинг учун бу муаммога жиддий ёндашиш — давр талаби экани инобатга олиниб, таълим муассасаларида бу борада тегишли чора-тадбирлар, махсус дастур ва ўқув курслари ташкил этилган. Бироқ билим масканларида ёшлар ўртасида миллий қадриятларимизни асраш, тар²иб қилиш, ахлоқ-одобни ўргатиш масалаларига янада чуқурроқ ёндашиш зарур. Бунда, менимча, энг самарали усул бу каби курс ва дастурларни ўқитиш ишлари айнан маънавиятли, ахлоқ-одоби билан одамлар орасида ҳурмати бор кишиларга, яъни ўз эгаларига топширилиши\nкерак. Чунки ўз сўзига амал қиладиган одамнинг айтган гапи таъсирчан бўлади. Мур²ак қалблар уни тез қабул қилади. Тирик намунани кўрган ёшларнинг ўрганган нарсаларини ўз ҳаётларига татбиқ қилишлари ҳам осонлашади. Зеро, Кадрлар тайёрлаш миллий дастурида ҳам маънан ва ахлоқан етук кадрларни тайёрлаш бежиз таълим тизимининг асосий мақсадларидан бири сифатида кўрсатилмаган. Маънавияти юксак ёш авлодни тарбиялаш юрт раҳбарининг ҳам доимий эътиборидаги масала бўлиб келаётгани сир эмас.\nАммо муаммо шундаки, бу чора-тадбирлар кўп такрорлангани боис айримлар учун эриш мавзуга айланган. Худдики, булар сийқаси чиққан гаплар.\nСийқаси чиққани эҳтимол ростдир. Чунки яхши сўз ҳам кўп такрорланса қулоққа ёқмай қолади. Демак, мавзунинг аҳамиятини сақлаб қолиш учун мақсадга эришишнинг бошқа йўлларини излаб топмоғимиз, етказиш услублари ва дастурларини янгиламоғимиз керак бўлади.\nБу — катта мавзунинг бир қирраси, холос. Бу ҳақда ҳали кўп гапириш мумкин.\nЯна бир карра айтиш мумкин бўлган ҳақиқат шуки, маънавиятсиз халқнинг келажаги йўқ.\n← Аввалги Аввалги Энг биринчи автомашина\nКейинги → Кейинги: Хорижий тилларни билиш керак(ми)?


ҳуқуқини қўлга киритганига ҳали тўрт йил ҳам бўлмаганди. Бино бузилишига розилик берган дўкон эгасига кўп ўтмай ўзаро «Келишув шартномаси» ... бари барҳам топгач, томонлар ўзаро муросага келганидан сўнг бузилиши зарур эди. Афсуски, бундай бўлмади. Шаҳар раҳбарлари буни исташмади. ...\nХоразмда уйи бузилган аҳоли ҳокимликка қарши чиққани айтилмоқда (фото)\nназоратга олишган. «Урганч шаҳридаги Ашхобод кўчасидаги уйларнинг бузилиши оқибатида кўчада қолган аҳоли кеча «Урганч—Ҳонқа» йўлини тўсиш ... кунларда республиканинг турли бурчакларида қурилиш ва бузилишлар билан боғлиқ нохуш ҳодисалар содир бўлмоқда. Бир гуруҳ депутатлар ...\nмумкин? Биргина Тошкент вилоятининг Янгийўл шаҳридаги ноқонуний бузилишлардан норози бўлган аҳоли дардини эшитишга борган депутатга нисбатан ...\nбу бошқа масала... Инспекция белгилаб берган ҳудуддаги уйлар бузилиши керак экан, аввало, Самарқанднинг марказида, шундоққина Регистон ... биноси, унга туташ иншоотлар, қатор-қатор меҳмонхона, банк бинолари бузилиши керак эмасми? Йўқ, Инспекция ҳокимият бинолари бузилмаслигининг ...\nТошкентдаги сўлим «оролча»га ҳужум бўлмоқда (фото)\nШоҳира Ҳамро бугунги кунда кенг муҳокамада бўлиб турган бузилишлар, эътибордан четдаги Астрономия институти ҳудуди масаласида ўз ... ўша замонларда. Кейинчалик, хусусийлаштиришга ҳам рухсат берган.бузилишдан аввал.бузилиш ишлари бошлангач.Бугун эса бу ерда «Астрономия ...


Бир йигитни машинада уриб юбордим... | Azon.uz - Ахборот-таҳлилий портал\nБир йигитни машинада уриб юбордим...\n5927 20:30 31.01.2021\nКунларнинг бирида машинамда кетаётганимда бехосдан бир йигитни туртиб юбордим. Тормозни босишга улгурдим, аммо барибир темир: жонга оғриқ беради.\nМашинамдан тушдим. Кайфиятим бузилди. Ўтган ҳафта бир талабани туртиб юборган эдим, контрактини тўлашга шантаж қилганди. Бу ҳам бир талаба бўлса керак, деб ўйладим.\nМашинамга разм солдим. Устага олиб борса, тузатса бўлади, харажати кўп эмас.\nНарироқда йигит ерда қўли билан судралганча юришга ҳаракат қиларди.\n– Ҳа, узр, кўрмай қолдим...\n– Шифохонага олиб бораман, кетдик.\n– Йўқ, шошиляпман, кетаверинг, даъвоим йўқ.\n– Жинни эмасмисан мабодо? Юр, ҳеч бўлмаса уйинггача олиб бораман.\n– Машинангизда олиб борасизми?\n– Йўқ, "опичлаб оламан"! Албатта машинамда олиб бораман-да!..\n– Унда илтимос, мени анави масжидгача олиб боринг, кеч қолаяпман.\n– Калланг жойидами? Бир ўлимдан қолдинг, қанақа масжид яна?\n– Жумага кеч қолмай, деб шошилган эдим, сизни кўрмай қолдим...\nУни машинамга ўтказдим. Оёғи бироз лат ебди. Аммо оғриққа жим сабр қиларди.\nБир бекат наридаги масжидга келдик. Одам тумонат. У раҳмат деганча машинадан тушди. Оқсоқланиб кета бошлади. Бироз виждоним қийналди. Ортидан бориб, қўлидан ушлаб, юра бошладим. Таҳоратхонага кирдик. У ичкарига кириб кетди.\nМен ортга қайтмоқчи ҳам эдим, бир инсон "Биродар, келинг, мана таҳоратхона бўш" деди. Уялиб кетдим. Нима қилишни билмай кирдим. Ичкарида тахорат олиш қоидаси илинган қоғозга қараб таҳорат олдим.\nОдам кўп, бировнинг биров билан иши йўқ.\nАзон янгради. Умримда бундай гўзал куйни эшитмаган эдим. Қулоқларим остида янграса, ичимда нимадир ўпирилар эди.\n"Мен ҳам намоз ўқисам бўладими?" деб сўраганимда инсонлар "Шу ёшда ҳам намоз ўқишни билмайсизми?" деб жеркишса керак деб ўйлаган эдим. Ундай бўлмади. Одамлар қувонч билан ёнларидан жой ажратдилар. Бир инсон тавсиясига кўра олдимдаги инсон нима қилса мен ҳам такрорлайдиган бўлдим.\nУмримда илк бор масжидга киришим эди.\nНамоз бошланди. Шунақанги роҳатланардимки, танамдаги бу ҳисни аввал туймаганим боис ўзимдан ҳайрон бўлардим. Ичимда нимадир порлагандай бўларди.\nОртимизда бир инсон кўзида ёш билан намоз ўқир, мен эса нега шунча йил бирон марта сажда қилмаганимдан, нега бу инсончалик ихлос билан намозда турмаганимдан уялардим.\nНамоз тугаши билан ортимга ўгирилдим. Бу ўша – мен туртиб юборган йигит эди.\nШу бола менинг ҳидоятимга сабабчи бўлди. Нимадир бўлди, билмайман, шу болага ғойибдан меҳрим тушди.\nНамоздан сўнг уни масжид дарвозаси олдида кутиб олдим. Мажбурлаб шифохонага олиб бордим. Керакли дориларни олдим. Йигитни уйига ташлаб, ўзим ишимга равона бўлдим.\nШу кундан бошлаб ҳаётим ўзгарди. Масжиддаги ҳаловатни истай бошладим. Уйда ўзим намоз ўқий бошладим.\nДўконга бориб бир нечта диний адабиётлар олиб келдим. Динимни ўрганишни бошладим.\nБу орада мендаги ўзгаришлар оиламга хам таъсир қилди. Фарзандларим уйдаги китобларни ўқиб, Исломга қизиқа бошлашди.\nҚизим: "Отажон, ҳижобга кираман!" деганида олам қадар севиндим.\nБироздан сўнг "Ота, бир дона хам узун кўйлагим йўқ экан. Бари калта экан" деб маҳзун бўлганида ичим зил кетди. Шунча йил қизимни иффатига ҳам аҳамият ҳам бермаган эканман. Бўғзимга нимадир тиқилди.\nҚизим билан дўконга келдик. У истаган либосларни олдим. Қизим дўкондан аврати ёпиқ ҳолда чиқди. Умримда бу қадар кўчада мағрур юрмаган эдим.\nУмрим бизнес, пул кетидан қувиш билан ўтган экан.\nҲозирда оилам намозхон. Оиламизда барака бор.\nҚизим ва аёлим авратини пана қилгач қизимга совчиларнинг қатори узилиб қолди. Танишларимнинг бари дунёвий, иймонсизлар бўлгани учунми, келганлар қизимни ҳижобда эканидан таажжубланарди. Ўзим ҳам иймонсиз оилага қиз беришни истамадим. Мен каби умри жоҳилликда ўтсинми?\nКунлардан бир куни совчилар келди. Диндор оиладан сўраб келишибди. Қувондим! Аллоҳга ҳамд айтдим.\nСовчилар келаси сафар куёвни олиб келадиган бўлишди. Ўзим савол-жавоб қилганим маъқул-да...\nНе кўз билан кўрайки, куёвбола менинг қахрамоним, ҳидоятим сабабчиси, мен машинада туртиб юборган ва мени масжидга етаклаган йигит эди.\nМахсус иймон машина масжид\n108 19:25 16.05.2022\n80 19:05 16.05.2022\n192 18:40 16.05.2022\n43 18:05 16.05.2022\n352 17:26 16.05.2022\n63 16:50 16.05.2022


МEҲРОБДАН ЧАЁН-ҚИЗИҚЛАР – mulkdor.com\nNovember 23 2018, 12:11 АдабиётКитобларКутубхона\nЗокир-гов хонға қуллиқ қилди ва икки-уч қадам бордон томонға юриб, бутун товши билан чақирди:\n— Баҳромбой! Ҳов, Баҳромбой!!!\nБордон ичидан бир оёғида кафш, иккинчиси кафшсиз олди очиқ кир яхтагидан бадани кўринган, бир қўли билан елкасини қашиб, иккинчиси билан иштонбоғини ушлаган, бош ялан бир йигит чиқди.\n— Эшак ҳанградима! — деди Баҳром ва уёқ-буёққа алонғлаб олғандан кейин, яхтагининг чокини ахтарди. — Сингли талоқ битни қочирдим-да! (Кулги.)\n— Баҳром деяпман, менга қара!\n— Э-эй, Зокир ака, сен чақирдингма… Ҳа, нима гап?\n— Хонни кўндирдим!\n— Кўндирдингма?.. Мен ҳам айтдим-ку, хон ўзи лақма эмиш, деб. (Кулги.)\n— Улар қани?\n— Уларингма? Уларинг ичкарида ятипти.\n— Нима қилиб ятипти.\n— Қўй десам бўлмади, бир пой кафшимни икави ҳузур қили-и-иб еб ятипти! (қаттиғ кулги.)\n— Сенларга ҳеч бир ақл кирмади-да… Энди хоннинг олдиға бир пой кафш билан чиқасанми?\nБаҳром ўйланиб бошини қашиди.\n— Чиқсам чиқавураман-да. Хонинг ҳам менга ўхшаған бир одам-да, ака! (Кулги.)\n— Кир, кир, падарлаънат, даррав уларингни олиб чиқ!\nБаҳром елкасини қашиб, кафшлик оёғи билан кафшсиз оёғини “тапчип, тап-чип” ерга босиб ичкарига кириб кетди. Бир оздан сўнг икки ҳамроҳини бошлаб чиқди. Чиққанлардан бири пак-пакана, юм-юмалоқ, лўп-лўнда бир махлуқ эди. Унинг гавдаси бу қадар “келишкан” бўлиши устига, башараси ҳам шунга монанд тушкан, томоғининг остида чўгури қовундек бўқоқ ғовлаб ётар эди. Унинг гавдаси мисоли бир гупчак бўлса, шу гупчакнинг юқорисиға катта бир сув қовоқни бош бўлсин, деб ўрнатқан эдилар. Ва бу ялтир қовоқнинг бетида кўз бўлиб, қуёшда қовжираган иккита ғўлун туршак, оғиз ерида бир кафш, бурун ўрнида юқориға қараб ўрмалаған баҳайбат бир қурбақа ва қулоқ мақомида сув қовоқнинг икки бағрига тиралған икки ошлов турар эди. Қош ва бошдағи соч тўғрисида оғиз очиб бўлмас, аммо беш-ўн тук, яъни соқол-мурт ғира-шира кўзга чалинар эди. Сепкил ва чечак доғи бу бетни “музояқакор” қилиб кўрсатканидек оёғидағи чориқ, устидаги қисқа, эски алак чопон, белидаги беш-ўн айлантириб боғланған бўз белбоқ, бошининг учдан бир қисмигагина қўниб ўлтурган тор пилта тўппи бир “ҳусн”га яна бир юз “ҳусн” қўшиб арз қилар эди. Бу махлуқ доимий ўрдада турадирған хоннинг кундалик қизиги мулла Бахтиёр эди. Иккинчиси мулла Бахтиёр билан ўчакишкандек, жуда узун бўйлиқ, ғилай кўзлик, ажина қошиқдек юзлик, қотма, ўзининг бўйидан ҳам узунроқ тўн ва бошиға қаландар кулоҳи кийиб, ялан оёғ, ўрта яшар Давлат исмлик яна бир қизиқ эди. Зокир-гов буларни қарши олди.\n— Э, ҳаромзодалар, — деди Зокир-гов қўлини пахсалаб, — андак нафсларингни тийсанглар, хотинларинг талоқ бўладими?! Бунинг бир пой кафши қани?\nБаҳром маъюс бўйин солиб турди, Бахтиёр билан Давлат лабини артиб, бир-бирига қарашди: — Айт! — Сен айт.\n— Нима деб айтаман? — Еганимиз йўқ, деб айт…\nБахтиёр икки қўли билан белбоғиға такя қилиб, қаддини ростлади ва бошини бир оз орқасиға мойил тутиб, қаққайди:\n— Билиб сўзла, ака, биз еганимиз йўқ! Зокир-гов индамасдангина Бахтиёрнинг ёниға ўтди ва озорсиз қилиб унинг намойишкор кўриниб турган бўқоғини салмоқлади:\n— Кафшнинг ўкчаси тиқилиб қолипти-ку, иним! — деди Зокир-гов, кучлик кулги кўтарилди. Сўнгра вазиятини ўзгартириб, уларга уқдирди: — Биз ҳозир хоннинг ҳузурига борамиз, эшитасанларми… Учавинг ҳам адаблик, мутавозиъ1 бўлиб кўрин. Хонға учрашканларингда, икки букулиб қуллиқ қил, ундан кейин хонни дуо қиласанлар. Тузукми?\nҚани, келаберларинг орқамдан!\nТўрттави, бири орқасидан бири чизилишиб, шаҳсуфа ёниға бордилар. Зокир-гов зина ёнида тўхтаған эди, орқадағилар бир-бирига туртинишиб, бири у ёққа, бири бу ёққа, учунчиси хонға орқа ўгирган ҳолда тўхталишдилар. Бу ҳолдан хабарсиз Зокир-гов уларни хонға тақдим этди:\n— Қулбаччаларингиз … саломга келдилар. (Кулги.)\nЗокир-гов уларнинг ҳолидан хабар топиб, шошди ва ошиқиб, уларнинг бетини хонға қаратди.\n— Ҳай, бепадарлар, ҳай, беадаблар… тўғрингда ўлтурган кишига баробар қуллиқ қил.\nУчави баробар қуллиқ қилдилар, кулги бошланди. Чунки уларнинг ҳар бири бошқа кишига қуллиқ қилиб, хон четда қолған эди.\nЗокир-гов хонға узр айтиб, уларни койиди:\n— Кимга қуллиқ қилдинглар?!\n— Тўғримизда ўлтурганга.\n— Лўнда бўл, лўнда; учавинг ҳам!.. Дуо қил, дуо!\nУчави дуоға қўл очти, қўл очқанча бир неча вақт қарашиб турди, сўнгра тирсаги билан бир-бирини туртиша бошлади. “Сен қил, сен…” (Кулги кўтарилди). Улардан дам чиқа бермагач, Зокир-говнинг ўзи қўл очти:\n— Омин де, ҳўкузлар! — деди. Улар “омин, омин” деб турдилар. — Шояд дуо қабул бўлса…\nОллоҳ таолонинг мулла Бахтиёр ва Давлат каби закки бандаларига бизнинг эҳтиёжимиз йўқ.\nШунинг учун дуо қиламизки, бу учавининг жонини тезроқ олсин ва бандаларини бу фалокатдан қутқарсин, омин!\nУчави ҳам фотиҳага юз сийпашкан эдилар, яна атрофни гуррр эткан кулги бости. Фотиҳадан сўнг Зокир-гов уларни йўлға солди:\n— Тилак қил, тилак; бақрайиб турасанларми? Учави яна бир-бирини туртишиб, ўз ора бир нарса сўзлашиб олдилар. Давлат нимадир айтиб, суфага ўлтурганларга ишорат қилди… Орадан Баҳром тилакка оғиз очти:\n— Салла — калла, шопу шалопни кўриб, ўзимиз ҳам жуда қўрққанға ўхшаймиз… Манови Давлат бўлса — “Бу ўлтурганларнинг ҳаммаси ҳам одамхўр”, деяпти. (Кулги.) Энди тилагимиз шуки, бизларга жавоб берсалар, жойимизга тинчкина кетсак… (Кулги.) Илоҳи мана шу ўлтурганларга худойим инсоф берсин… (Кулги.) Юрагимиз жудаям чиқиб кетаяпти! (Кулги.)\n— Ҳай, тилакларинг билан бориб ёт! — деди Зокир-гов ёниға уриб. — Қочиб қол, еб қўяди!!\nОрадан “дод” деган товуш чиқди, учави ҳам уч томонға қочар экан, Бахтиёр Давлатнинг оёғиға чалиниб йиқилди. (қаттиғ кулги.) Баҳром билан Давлат олпонғ-толпонғ бордонға кириб кетдилар… Зокир-гов Бахтиёрни тутиб қолди.\n— Қўй, ака, қўй! — деб йиғлади Бахтиёр, бекорга ўлиб кетмай, бала-чақам бор?\n— Емайди сени!\n— Ейди, ака, ейди! Манови бекингаинг кўзига қара…вой-воя-а-а, қўювор! (Кулги.)\n— Мен сенларга аччиғ айтим-а, падар лаънат!\n— Менда ўчинг борға ўхшайди, ака! Анови домланг нах одамхўрнинг ўзи, кийимингни ҳам ешдириб ўлтурмайди… Уяғини сўрасанг, хонингға ҳам ишонмай қолдим! (Кулги.)\nБахтиёр силтаниб Зокир-говнинг қўлидан чиқди ва ғилдирағандек бордонға қараб қочти.\nЗокир-гов ҳам уни қувлағанча бордонға кирди.\nБир оздан сўнг тузукроқ кийимда, бошиға салла ўраб, оёғида сағри кафш билан қўлида жойнамоз каби бир нарсани кўтариб бордондан Давлат чиқди. Хонға таъзим қилғандан сўнг, жойнамозни ерга ёзди. Хонға яна таъзим қилиб: “Шайхулислом Валихон тўра2 шу ерга марҳамат қилар эканлар!” — деди. Хон мулла Ниёз домланинг ёнида ўлтурган шайхулислом Валихон тўрага қаради. Аҳволга тушунмаган шайхулислом “Нима гап?” дегандек қилиб, жойнамоз ёнидағи Давлатка кўз қирини ташлади. Давлат “Ҳеч гап” деган ишорани бериб, бордонға қайтиб кетди. Демак, ҳозир шайхулислом Валихон тўрага муқаллид бўлмоқчи эдилар.\nБуни пайқаған халқ секин-секин, бир-бириси билан имлашиб, кулимсишдилар ва барчанинг кўзи бордон уйда бўлди. Бир вақт бордон эшигидан банорас тўн кийиб, ўнг қўлиға асо ушлаган ва сўл қўлида адрас рўймолға тугиклик китоб кўтарган, шайхулислом Валихон тўра (Зокир-гов) кўринди. Шайхулислом каби қадди бир оз букик ва қадам қўйиши ҳам Валихон тўрадек икки гарафка мойил эди. Барчанинг кўзи ва диққати ҳар икки шайхулисломда бўлди. Хон ёнидағи ҳақиқий шайхулислом эса қип-қизарған ва ҳар он “тавба” деб қўяр эди.\n“Шайхулислом” йўл устида тўхтади ва ерда тушиб ётқан бир нарсани асосининг учи билан текшириб кўрди ва уни туртиб четка чиқарғач, йўлида давом этди.\nКўбчилик чидалмади, гур этиб кулиб юборди. Валихон тўранинг ўзи ҳам тавба аралаш кулиб қўйди. Чунки Зокир-гов ҳеч бир нуқсонсиз муқаллид бўлмоқда эди. Жойнамоз ёниға етди, асосини шайхулислом асоси ёниға тиради, кафшини ешиб, жойнамозға чиқди. Ўлтуриб китобни тизасига қўйди ва пичир-пичир дуо ўқуб юзини сийпади.\n“Шайхулислом” уёқ-буёқни қарағандан кейин чақирди:\n— Мирзо Ҳамдам-ҳай, мирзо Ҳамдам-ҳай!\nКулги кўтарилди, айниқса, шайхулислом ёнида ўлтурган домлалар қаттиғ кулдилар.\n— Мирзо Ҳамдам-ҳай…\nБордондан Баҳром чиқди, ул ҳам муллаёна кийинган эди.\nБаҳром “шайхулислом” қаршисиға келиб, салом берди. “Шайхулислом” жавоб бериб, жойнамоз ёниға ешкан кафшига қаради.\n— Ҳай, шу кафшимни бир пок қилинг, мирзо Ҳам-дам. — “Мирзо Ҳамдам” тавозиъ билан чўнтагидан рўймолини олиб, кафшни арта бошлади ва шу вақтда бордон ичидан, ул ҳам муллаёна кийимда мулла Бахтиёр чиқиб келди; “шайхулислом” қаршисиға келиб, салом берди.\n— Ваалайкум ассалом! — деди “шайхулислом” ва келгучининг апти-бошиға қараб олди. — Шинед, бачча, шинед!\n— Хўш, писар, чи гап?\n— Тақсир… сизга…арзим бор эди… Подшоҳимиз янги мадраса бино қиғанлар, деб илм талабида қишлоқдан тушкан эдим; бир ҳужра берсангиз, деб сизға арзға…\n— Хўб, хўб… Шумо гужойи?3\n— Тақсир, Олтиариқдан…\n— Аттанг, аттанг, — деди “шайхулислом”, — барвақтроқ келмабсиз-да, бачча, акун4 ҳамма ҳужраларга жой йўқ, муллабаччалар жойлашиб қолган.\n— Муллаларнинг арасиға қўйсангиз ҳам бўлавуради менга, — деди тавозиъланиб Бахтиёр.\n— Биз қишлоқ одами… сиқилишсақ ҳам ётавурамиз, тақсир!\n— Хўб, хўб… Акун ҳужраларимиз муллабаччалар минан беҳад тўлган, ҳолонки бир тариқ ҳам сиғмайди, биз дуруғ сўзламаймиз, бошидон5…\nҲақиқий шайхулислом масалага тушуниб тер чиқара бошлади. Бахтиёр (муллабачча) маъюс фотиҳа ўқуб “шайхулислом” ҳузуридан кетди. “Мирзо Ҳамдам” кафшни туфлаб, тозалаб бўлғандан кейин “шайхулислом”нинг қаршисиға ўлтурди. Нариги ёқдан “шайхулислом” рўбарўсига Давлат келиб тўхтади.\n— Ассалому алайкум, тўра почча! — деди Давлат ва кафшини ешиб келиб, “шайхулислом” билан қўл олишиб кўришди. — Хўб саломат, офият хастедми6, тақсир? — Худоро шукур, худоро шукур.\nДавлат рухсат, фалон кутмай “шайхулислом”нинг ёниға ўлтуриб олди.\n— Ба жаноб арз… — Бисёр хўб, арз кунед7.\n— Очиқ гав: бизга бир ҳужра берсалар, деб келдик-да, тўра почча!\n— Хўб… Гужойи?\n— Тақсир, чустий, ба жаноби шумо ҳамшаҳрий8. — Яъни писари ки? — Писари усто Муҳаммад собунгар. — Хўб, хўб, — деди “шайхулислом” ва “мирзо Ҳамдам”га буюрди, — ба ҳамин одам як ҳужра додан гир9!\nДавлат дуо қилиб “шайхулислом” ҳузуридан кетди. Қўқонлиқ муллабачча рўлида Бахтиёр келди. Унга яна: “Биз дуруғ сўзламаймиз, мадрасамизга бир тариқ ҳам сиғмайди”, деган жавоб бериб жўнатилди. Давлат яна чустлик бир толиби илм бўлиб келган эди, “мирзо Ҳамдам” орқалиқ “додан гир!” буйруғи берилди. Қаттиғ кулги кўтарилди. Хон ва домла Ниёзнинг кўзларига ёшлар чиқди. Аммо шайхулислом дам-бадам манглай терини артиб олар эди. Зокир-гов хонға қуллиқ қилиб, шогирдлари ёниға борди. Хон ва раъият янги қизиқлиқни кутиб қолдилар.\n1 Мутавозиъ — кибрсиз, одобли, таъзимли.\n2 Бу киши асли чустлик бўлиб, шайхулислом ва янги солинған Ҳоким ойим мадрасасининг бош мударриси (муал.).\n3 Шумо гужойи — сиз қаерликсиз.\n4 Акун — (акнун) — энди.\n5 Бошидон — ўргулай.\n6 Офият астедми — тинчмисиз.\n7 Жуда ҳам яхши, арзингизни айтинг\n8 Чустликман, сиз жанобларига ҳамшаҳарман.\n9 Шу одамга бир ҳужра бергин.\n3. ҚИПЧОҚҚА ҚИРҒИН Кечки соат тўртларда Қоймас дарбозасидан қайтиб шаҳарга кирдилар-да, дарбозадан ўн адим нарида боши танидан олинған уч кишининг гавдасига йўлиқдилар. ...\nАдабиётJanuary 14 2019, 07:01\nТОШКEНТ, НАМАНГАН, АНДИЖОН ЧИНГИЗИЙЛАР ЯНА ҲУКМРОН БЎЛМОҚЧИ 1 Қирчиллама қишда самур* пўстин ва қундуз телпак кийган Маҳмудхон хонаи хосда эшик оға Тилба Султон билан ...\nАдабиётJanuary 27 2019, 04:01


«об-ҳаво» тегли мақолалар – Газета.uz\n«об-ҳаво» тегли мақолалар\n21 сентябрь 2020, 14:16\nҲафта охиригача Ўзбекистон ҳудуди салқин ва қуруқ ҳаво массаси таъсирида бўлади, ҳарорат + 22… + 27 даража атрофида бўлади.\n18 сентябрь 2020, 12:32\nКелгуси кунларда Волга минтақасидаги совуқ ҳавонинг Марказий Осиё томон йўналиши сабаб ҳавонинг бироз совиши кутилмоқда. Айрим ҳудудларда ёмғир ёғиши мумкин.\n14 сентябрь 2020, 13:42\nЖума кунигача ҳаво салқин бўлиши кутилмоқда\nЧоршанба кунидан бошлаб бутун Ўзбекистон бўйлаб ҳароратнинг пасайиши, шамол тезлигининг кучайиши ва қисқа муддатли ёмғир ёғиши кутилмоқда. Шанба кунигача кундузги ҳарорат 27 даража атрофида бўлади.\nДам олиш кунлари Ўзбекистонда об-ҳаво ёғингарчиликларсиз бўлиши кутилмоқда. Фақат тоғолди ва тоғли ҳудудларда ёмғир ёғиши мумкин. Кундузи ҳарорат 27−32 даража атрофида бўлади.\n7 сентябрь 2020, 13:30\nҲафтанинг иккинчи ярмида ҳаво исий бошлайди\nИкки кун давомида республика ҳудуди салқин антициклон таъсирида бўлади. Ҳафтанинг иккинчи ярмидагина ҳаво исий бошлайди. Ҳарорат ойнинг шу даври учун хос бўлган иқлимий меъёрдан 3−6 даражага пастроқ бўлади.\n2 сентябрь 2020, 19:44\nҲафта охирига бориб ҳаво салқинлашади\nҲафта охирига бориб салқинроқ об-ҳаво кузатилади. Кундузги ҳарорат +25…+30 даражани ташкил этади. Айрим жойларда шамол тезлиги кучайиши мумкин.\nЎзгидромет — сентябрь ойидаги об-ҳаво ҳақида\nСентябрда об-ҳаво кўп йиллик ўртача кўрсаткичларга яқин бўлади, дея маълум қилди Ўзгидромет. Айрим ҳудудлардагина қисқа муддатли ёмғирлар ёғиши мумкин.\n14 август 2020, 17:00\nДам олиш кунлари мамлакат ҳудудида ҳаво вақти-вақти билан ўзгариб туради, ёғингарчилик кутилмайди. Жанубда ҳарорат 40 даражагача кўтарилади.\nҲафта ўрталарида ҳаво ҳарорати бироз пасаяди\nҲафта ўрталарида ҳаво ҳарорати кундузи 30−35, кечаси 18−23 даражагача пасаяди. Тоғли ҳудудларда қисқа муддатли ёмғир ёғиши ва момақалдироқ кузатилиши мумкин. Иш ҳафтасининг охирига келиб эса ҳарорат яна кўтарилиб, 33−38 даражага етиши кутилмоқда.\nҲафта бошида об-ҳавонинг иссиқ ва қуруқ бўлиши кутилмоқда\n27−29 июль кунлари Республиканинг катта қисмида иссиқ ва қуруқ об-ҳаво бўлиши кутилмоқда. Кундузги ҳаво ҳарорати 35−38 даражага етиши, айрим жойларда эса 40 даражага кўтарилиши мумкин.\nДам олиш кунлари ҳаво иссиқ ва қуруқ бўлади\nДам олиш кунлари мамлакат ҳудудига Туркманистондан яна иссиқ ва қуруқ ҳаво оқими киришни бошлайди. Кундузги ҳарорат 37−40 даража атрофида бўлиши кутилмоқда. Жанубда ҳаво ҳарорати 42 даражагача кўтарилади.\n20 июл 2020, 14:40\nИш кунлари давомида иссиқ ва қуруқ об-ҳаво кутилади\nИш кунлари давомида Ўзбекистонда об-ҳаво иссиқ ва қуруқ бўлади. Ҳарорат кундузи 35−40 даража, кечаси 20−25 даража бўлади. Республиканинг жанубий ва чўл зоналарида ҳаво ҳарорати 42 даражага етади.